Document ID: 32004R2121

KOMISIJOS REGLAMENTAS (EB) Nr. 2121/2004
2004 m. gruodžio 13 d.
iš dalies pakeičiantis Reglamentą (EB) Nr. 1727/1999, nustatantį tam tikras išsamias Tarybos reglamento (EEB) Nr. 2158/92 dėl Bendrijos miškų priešgaisrinės apsaugos taikymo taisykles, ir Reglamentą (EB) Nr. 2278/1999, nustatantį tam tikras išsamias Tarybos reglamento (EEB) Nr. 3528/86 dėl Bendrijos miškų apsaugos nuo atmosferos teršalų taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2152/2003 dėl miškų ir aplinkos sąveikos monitoringo Bendrijoje (1), ypač į jo 14 straipsnio 5 dalį,
kadangi:
(1)
Reglamentas (EB) Nr. 2152/2003 yra taikomas nuo 2003 m. sausio 1 d. ir sudaro pagrindą toliau taikyti integruotas priemones, kurios prieš tai buvo įgyvendinamos pagal 1986 m. lapkričio 17 d. Tarybos reglamentą (EEB) Nr. 3528/86 dėl Bendrijos miškų apsaugos nuo oro taršos (2) ir 1992 m. liepos 23 d. Tarybos reglamentą (EEB) Nr. 2158/92 dėl Bendrijos miškų priešgaisrinės apsaugos (3). Be to, Reglamentas (EB) Nr. 2152/2003 buvo parengtas tam, kad būtų tęsiama su oro tarša ir miško gaisrais susijusi miško stebėsena ir tiriama bet kokia tolesnė sistemos plėtra, siekiant spręsti naujus Bendrijai svarbius aplinkosaugos klausimus.
(2)
Reglamento (EB) Nr. 2152/2003 8 straipsnio 1 dalyje nustatyta, kad reglamento 4 ir 5 straipsniuose, 6 straipsnio 2 ir 3 dalyse ir 7 straipsnio 2 dalyje numatytos veiklos turi būti įgyvendinamos pagal nacionalines programas, kurias valstybės narės turi parengti dvejų metų laikotarpiui. Pagal 8 straipsnio 5 dalį, remdamasi pateiktomis nacionalinėmis programomis arba bet kokiomis patvirtintomis šių nacionalinių programų adaptacijomis, Komisija priima sprendimą dėl finansinės paramos reikiamoms išlaidoms.
(3)
Reglamento (EB) Nr. 2152/2003 14 straipsnio 1 punkte reikalaujama, kad valstybės narės paskirtų organizacijas, kompetentingas valdyti patvirtintų nacionalinių programų veiklą. Tokiu būdu įgyvendinimo uždaviniai šiuo reglamentu tiesiogiai deleguojami nacionalinėms organizacijoms.
(4)
Kadangi nėra Komisijos reglamento, nustatančio išsamias Reglamento (EB) Nr. 2152/2003 įgyvendinimo taisykles, tebėra taikomos Komisijos Reglamentų: 1987 m. birželio 10 d. (EEB) 1696/87, kuriuo nustatomos tam tikros išsamios Tarybos reglamento (EEB) Nr. 3528/86 dėl Bendrijos miškų apsaugos nuo oro taršos (inventorizacijos, tinklai, ataskaitos) (4), įgyvendinimo taisyklės, 1994 m. balandžio 11 d. (EB) Nr. 804/94, kuriuo nustatomos tam tikros išsamios Tarybos reglamento (EEB) Nr. 2158/92 dėl informacinių sistemų apie miško gaisrus taikymo taisyklės (5), 1994 m. balandžio 29 d. (EB) Nr. 1091/94, kuriuo nustatomos tam tikros išsamios Tarybos reglamento (EEB) Nr. 3528/86 dėl Bendrijos miškų apsaugos nuo oro taršos (6) įgyvendinimo taisyklės, (EB) Nr. 1727/1999 (7) ir (EB) Nr. 2278/1999 (8) nuostatos, jei jos nėra nesuderinamos su Reglamentu (EB) Nr. 2152/2003.
(5)
Tačiau tam tikros Reglamentų (EB) Nr. 1727/1999 ir (EB) Nr. 2278/1999 nuostatos turėtų būti suderintos su 2002 m. birželio 25 d. Tarybos reglamentu (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (9), ypač su jo 54 straipsnio 2 dalies c punktu ir 56 straipsniu, ir 2002 m. gruodžio 23 d. Komisijos reglamentu (EB, Euratomas) Nr. 2342/2002, nustatančiu išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (10).
(6)
Ankstesnė analizė atskleidė, kad biudžeto įgyvendinimo uždavinių delegavimas nacionalinėms viešojo sektoriaus organizacijoms arba privatinės teisės subjektams, kaip apibrėžta Reglamento (EB, Euratomas) Nr. 1605/2002 54 straipsnio 2 dalies c punkte, atitinka patikimam finansų valdymui keliamus reikalavimus ir užtikrina nediskriminavimo principo laikymąsi ir Bendrijos veiksmų matomumą.
(7)
Organizacijų, kompetentingų būti paskirtomis valstybių narių pagal Reglamentą (EB) Nr. 2152/2003, atrankos kriterijai turėtų būti įvesti Reglamentuose (EB) Nr. 1727/1999 ir (EB) Nr. 2278/1999 kartu su nuostatomis, užtikrinančiomis atitikimą patikimo finansų valdymo reikalavimams ir visapusišką nediskriminavimo ir skaidrumo principų laikymąsi.
(8)
Dėl to atitinkamai turėtų būti iš dalies pakeisti Reglamentai (EB) Nr. 1727/1999 ir (EB) Nr. 2278/1999.
(9)
Šiame Reglamente numatytos priemonės atitinka Miškininkystės nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Į Reglamentą (EB) Nr. 1727/1999 įterpiamas 2 a straipsnis:
„2a straipsnis
1. Kompetentingos organizacijos, kurias pagal Europos Parlamento ir Tarybos Reglamento (EB) Nr. 2152/2003 14 straipsnį (11) valstybės narės paskyrė valdyti patvirtintų nacionalinių programų veiklas, atitinka Tarybos reglamente (EB, Euratomas) Nr. 1605/2002 (12) ir Komisijos reglamente (EB, Euratomas) Nr. 2342/2002 (13) nustatytas taisykles ir šiame Reglamente išdėstytas nuostatas.
2. Ypač 1 paragrafe nurodytos organizacijos, toliau - kompetentingos organizacijos, atitinka bent šiuos kriterijus:
a)
jos yra nacionalinės viešojo sektoriaus organizacijos arba privatinės teisės subjektai, veikiančios viešųjų paslaugų srityje, su sąlyga, kad jos vadovaujasi vienos iš valstybių narių teisės aktais;
b)
jos siūlo reikiamas finansines garantijas, suteiktas, geriausia, valdžios institucijos, ypač kai kalbama apie pilną Komisijos lėšų padengimą;
c)
jos veikia laikydamosi patikimam finansų valdymui keliamų reikalavimų;
d)
jos užtikrina veiklų, vykdomų pagal Reglamento (EB, Euratomas) Nr. 1605/2002 56 straipsnio 1 dalies a - e punktus, skaidrumą.
3. Be to, kad atitinka 2 paragrafe išdėstytus kriterijus, to paragrafo a punkte nurodyti privatinės teisės subjektai, patvirtina:
a)
savo techninį ir profesinį pajėgumą, dokumentais patvirtindami savo valdymo personalo narių mokslinę ir profesinę kvalifikaciją;
b)
savo ekonominį ir finansinį pajėgumą, pateikdami reikiamus patvirtinimus iš bankų, arba tinkamo profesinės rizikos draudimo nuo nuostolių patvirtinimus, arba ataskaitinius balansus, arba ataskaitinių balansų ištraukas, apimančias paskutinių dvejų metų laikotarpį, kurio metu sąskaitos yra uždarytos, jeigu pagal šalies, kurioje subjektas yra įsisteigęs, bendrovių įstatymą reikalaujama paskelbti ataskaitinius balansus;
c)
savo kompetenciją pagal nacionalinės teisės aktus įvykdyti biudžeto įgyvendinimo užduotis, patvirtintą, pavyzdžiui, dokumentais, įrodančiais jų registraciją profesiniame arba prekybos registre, arba priesaikos deklaracijoje ar liudijime, narystę konkrečioje organizacijoje, specialius įgaliojimus arba buvimą PVM registre;
d)
kad jie nėra vienoje iš Reglamento (EB) Nr. 1605/2002 93 ir 94 straipsniuose išvardintų situacijų.
4. Komisija su kompetentingomis organizacijomis sudaro sutartį pagal Reglamento (EB, Euratomas) Nr. 1605/2002 56 straipsnį ir Reglamento (EB, Euratomas) Nr. 2342/2002 35 ir 41 straipsnius.
5. Kompetentingos organizacijos vykdo reguliarius patikrinimus, užtikrinančius, kad veiksmai, kurie bus finansuojami pagal Reglamentą (EB) Nr. 2152/2003, buvo įgyvendinti teisingai. Jos imasi tinkamų priemonių, kad būtų išvengta neatitikimų ir sukčiavimų, ir prireikus pateikia ieškinį, kad būtų grąžintos neteisingai sumokėtos ar netinkamai panaudotos lėšos.
6. Kompetentingos organizacijos teikia Komisijai bet kokią jos reikalaujamą informaciją. Komisija gali vykdyti dokumentų patikrinimus ir patikrinimus vietoje dėl kompetentingų organizacijų egzistavimo, tinkamos ir teisingos veiklos jose laikantis patikimo finansų valdymo taisyklių.
7. Kompetentingos organizacijos yra tarpininkas, kuriam mokama Bendrijos finansinė parama ir kuris saugo šio finansavimo nacionalinei programai paremti įplaukų ir mokėjimų sąskaitas ir apskaitą, įskaitant visas sąskaitas -faktūras ir panašius įrodomosios vertės dokumentus, kuriais patvirtinamos tiesioginės ir netiesioginės programos išlaidos.“.
2 straipsnis
Reglamentas (EB) Nr. 2278/1999 iš dalies keičiamas taip: įterpiamas 2 a straipsnis:
„2 a straipsnis
1. Kompetentingos organizacijos, kurias pagal Europos Parlamento ir Tarybos Reglamento (EB) Nr. 2152/2003 14 straipsnį (14) valstybės narės paskyrė valdyti patvirtintų nacionalinių programų veiklas, atitinka Tarybos reglamente (EB, Euratomas) Nr. 1605/2002 (15) ir Komisijos reglamente (EB, Euratomas) Nr. 2342/2002 (16) nustatytas taisykles ir šiame Reglamente išdėstytas nuostatas.
2. Ypač 1 paragrafe nurodytos organizacijos, toliau - kompetentingos organizacijos, atitinka bent šiuos kriterijus:
a)
jos yra nacionalinės viešojo sektoriaus organizacijos arba privatinės teisės subjektai, veikiantys viešųjų paslaugų srityje, su sąlyga, kad jie vadovaujasi vienos iš valstybių narių teisės aktais;
b)
jos siūlo reikiamas finansines garantijas, suteiktas, geriausia, valdžios institucijos, ypač kai kalbama apie pilną Komisijos lėšų padengimą;
c)
jos veikia laikydamosi patikimam finansų valdymui keliamų reikalavimų;
d)
jos užtikrina veiklų, vykdomų pagal Reglamento (EB, Euratomas) Nr. 1605/2002 56 straipsnio 1 dalies a - e punktus, skaidrumą.
3. Be to, kad atitinka 2 paragrafe išdėstytus kriterijus, to paragrafo a punkte nurodyti privatinės teisės subjektai, patvirtina:
a)
savo techninį ir profesinį pajėgumą, dokumentais patvirtindami savo valdymo personalo narių mokslines ir profesines kvalifikacijas;
b)
savo ekonominį ir finansinį pajėgumą, pateikdami reikiamus patvirtinimus iš bankų, arba tinkamo profesinės rizikos draudimo nuo nuostolių patvirtinimus, arba ataskaitinius balansus, arba ataskaitinių balansų ištraukas, apimančias paskutinių dvejų metų laikotarpį, kurio metu sąskaitos yra uždarytos, jeigu pagal šalies, kurioje subjektas yra įsisteigęs, bendrovių įstatymą reikalaujama paskelbti ataskaitinius balansus;
c)
savo kompetenciją pagal nacionalinės teisės aktus vykdyti biudžetą, patvirtintą, pavyzdžiui, dokumentais, įrodančiais jų registraciją profesiniame arba prekybos registre, arba priesaikos deklaracijoje ar liudijime, narystę konkrečioje organizacijoje, specialius įgaliojimus arba buvimą PVM registre;
d)
kad jie nėra vienoje iš Reglamento (EB) Nr. 1605/2002 93 ir 94 straipsniuose išvardintų situacijų.
4. Komisija su kompetentingomis organizacijomis sudaro sutartį pagal Reglamento (EB, Euratomas) Nr. 1605/2002 56 straipsnį ir Reglamento (EB, Euratomas) Nr. 2342/2002 35 ir 41 straipsnius.
5. Kompetentingos organizacijos vykdo reguliarius patikrinimus, užtikrinančius, kad veiksmai, kurie bus finansuojami pagal Reglamentą (EB) Nr. 2152/2003, buvo įgyvendinti teisingai. Jos imasi tinkamų priemonių, kad būtų išvengta neatitikimų ir sukčiavimų, ir prireikus pateikia ieškinį, kad būtų grąžintos neteisingai sumokėtos ar netinkamai panaudotos lėšos.
6. Kompetentingos organizacijos teikia Komisijai bet kokią jos reikalaujamą informaciją. Komisija gali vykdyti dokumentų patikrinimus ir patikrinimus vietoje dėl kompetentingų organizacijų egzistavimo, tinkamos ir teisingos veiklos jose laikantis patikimo finansų valdymo taisyklių.
7. Kompetentingos organizacijos yra tarpininkas, kuriam mokama Bendrijos finansinė parama ir kuris saugo šio finansavimo nacionalinei programai paremti įplaukų ir mokėjimų sąskaitas ir apskaitą, įskaitant visas sąskaitas - faktūras ir panašius įrodomosios vertės dokumentus, kuriais patvirtinamos tiesioginės ir netiesioginės programos išlaidos.“.
3 straipsnis
Šis Reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 13 d.

Labels: 2
10
20
6
15